जमाबंदी की नकल उपलब्ध करवाने की व्यवस्था करने की मांग
पीलीबंगा| बड़ोपलबारानी क्षेत्र की जमाबंदी की नकल उपलब्ध करवाने की व्यवस्था करने की मांग करते हुए शुक्रवार को बड़ोपल बारानी क्षेत्र के काश्तकारों ने मुख्यमंत्री के नाम का एक ज्ञापन एसडीएम डॉ. अवि गर्ग को सौंपा। ज्ञापन के मुताबिक पिछले एक वर्ष से बड़ोपल बारानी क्षेत्र का राजस्व रिकॉर्ड थाने में पड़ा होने के कारण काश्तकारों को विद्युत कनेक्शन लेने, कृषि भूमि विकास के लिए ऋण लेने ऋण नियमन करवाने, सरकारी अनुदान लेने खातेदारी अधिकार लेने के कार्यों में भारी परेशानियों का सामना करना पड़ रहा है। काश्तकारों ने उनकी इस समस्या का निराकरण आगामी 15 दिनों में नहीं होने पर उपखंड कार्यालय के समक्ष आमरण अनशन प्रारंभ करने की चेतावनी भी ज्ञापन में दी है। ज्ञापन सौंपने गए प्रतिनिधिमंडल में उग्रसेन छिंपा, श्योकंद ज्याणी, नरेंद्र, बृजलाल, पूर्व सरपंच रामकुमार सुथार सहित अनेक काश्तकार मौजूद थे।
hin_Deva hin_Deva